Kerineja

**Kerineja** (grčki: Κερύνεια, turski: *Girne*) je grad i općina od 33,207 stanovnika na sjeveru Kipra u turskom dijelu koji pripada Republici Sjeverni Kipar. Kerineja je Administrativni centar 
istoimenog distrikta.

## Geografija
Grad Kerineja se smestio na severnoj obali ostrva Kipar. Od glavnog grada Nikozije Kerineja je udaljena 25 kilometara severno.

**Reljef** Kerineja se nalazi na obali Sredozemnog mora, na 0-50 metara nadmorske visine. Iza grada se strmo uzdižu planine Kirenijskog masiva , koji grad i severno priobalje Kipra odvajaju od centralne ravnice Mesaorije i glavnog grada Nikozije.

**Klima** u Kerineji je sredozemna sa elementima sušne, stepske klime. Prosečna godišnja temperatura je čak 25 podeoka, a padavina ima malo — oko 400&nbsp;mm/m2.

**Vode**: Kerineja se nalazi u istočnom Sredozemlju (poznatom i kao Levantsko more). Grad se od antike razvijao kao najvažnija luka na severnoj obali otoka. Historijski centar grada podignut je oko omanjeg zaljeva na inače slabo razvedenoj severnoj obali Kipra.

## Historija

Iako je područje današnje Kerineje naseljeno još od vremena praistorije, prvo poznato naselje na današnjem mestu grada javlja je u vreme trojanskih ratova, kada je bilo naseljeno Ahajcima. Vekovima je ovo naselje bilo malo i bez većeg značaja. Od samog nastanka naselje se razvijalo kao pristanište i trgovište na severnoj stani Kipra.

Kerineja dobija na značaju u helenističkom dobu, kada se za nju bore Ptolomeji i Antigonidi. Grad postaje jedno od središta Kipra i tako ostaje i pod starorimskom vlašću.

Od 395. godine Kernije i ceo Kipar pripali su Vizantiji. U ovom položaju ostrvo ostaje vekovima, a uticaj Vizantije ostavio je dubok trag na ostrvo i grad, vidljiv i do danas. Od 1192. gradom i čitavim otokom vladaju križari iz |Dinstije Lusignan. Kako je položaj naselja bio izvaredan uskoro se tu javlja utvrđeni grad sa lukom. 1372. godine grad preuzima Đenova, a potom, 1489. godine Mletačka republika, ali grad ne gubi značaj i bogatstvo.

1571. godine Kerineju i ceo Kipar osvajaju Turci Osmanlije. Pod novim osvajačima grad značajno gubi značaj, ali ne propada. Tada se u Kerineji grade nove građevine i grad dobija istočnjački izgled. Muslimansko stanovništvo naseljava utvrđeni grad, dok se hrišćani proteruju u predgrađa.

Berlinskim kongresom 1878. godine Velika Britanija dobija Kipar za koloniju. Iako Britanci unapređuju stanje i povezuju putem grad sa Nikozijom, teško ekonomsko pitanje dovodi do iseljavanja mesnog stanovništva.

Nezavisnošću Kipra 1960. godine Kerineja ponovo dobija na značaju. Posebno se razvija turistička privreda. Međutim, već 60-ih godina dolazi do prvih trvenja između većinskih hrišćanskih Grka i Maronita (83%) i manjinskih muslimanskih Turaka (15%).

1974. godine turska vojska je okupirala severnu trećinu Kipra, zajedno sa Kerinejom. Mesni Grci beže na jug zemlje i grad ostaje poluprazan. Grad već decenijama propada.

## Privreda
Posle okupacije 1974. godine privreda Kerineje je naglo propala i do danas se nije oporavila. Grad je danas slabo razvijen i oslonjen na skromnu laku industriju i poljoprivredno zaleđe.

## Galerija

Slika:Kyrenia 01-2017 img02 Castle exterior.jpg|Simbol grada — Kirenijski zamak
Slika:Kyrenia 01-2017 img12 Old Lighthouse.jpg|Detalj iz stare luke
Slika:Cipro-Kyrenia3.jpg|Stare kuće iznad luke sa džamijom u zaleđu


## Izvori

## Vanjske veze

* ''Girne Belediyesi''